cyanic-selkie/wikianc huggingface dataset:
காட்டுப் பஞ்சுருட்டான்
விளக்கம்
இடது|thumb|கன்னத்தின் இறகுகள் நீளமாகவும், சில சமயங்களில் "தாடி"யாகவும் இருக்கும் பஞ்சுருட்டான் குடும்பத்தில் காணப்படும் பறவைகளில் இவை பெரிய அளவிலானவை. முதிர்ச்சியடைந்த பஞ்சுருட்டான்கள் 31 முதல் 35 செமீ (12 முதல் 14 அங்குலம்) நீளமும் 70 முதல் 93 கிராம் எடையுடன் காணப்படும். இதன் கன்னத்தில் இறகுகள் நீளமாகவும் சிலநேரங்களில் "தாடி" போன்றும் காணப்படும். இந்த சிற்றினத்தின் அலகு பெரியதாக கதிர் அரிவாள் வடிவிலும் வாலானது சதுரவடிவத்திலும் காணப்படும். தீபகற்ப இந்தியாவில் காணப்படும் பறவைகள் வடகிழக்கு இந்திய பறவைகளை விட வெளிர் பச்சை நிறத்தில் இருப்பதாக கூறப்படுகிறது. ஆண் பெண் பறவைகள் ஒரே மாதிரியாகத் தோன்றினாலும், ஆணின் நீல தொண்டை இறகுகள் பெண்ணின் நீலப் பிரதிபலிப்பைவிட அதிகமாக உள்ளது.
இந்த சிற்றினத்திற்கு ஜான் ஆதர்டன் (13வது லைட் டிராகன்ஸ், 1827-ல் இறந்தார்) பெயரிடப்பட்டது. இவர் பி. ஜே. செல்பியின் மருமகன். செல்பி இப்பறவையின் மாதிரியைப் பெற்றார். செல்பி 1828-ல் சர் வில்லியம் ஜார்டினுடன் இணைந்து வெளியிட்ட "இல்லஸ்ட்ரேஷன் ஆஃப் ஆர்னிதாலஜி" எனும் வெளியீட்டில் இந்தச் சிற்றினம் குறித்து விவரித்தார். ஜார்டின் மற்றும் செல்பி பறவையியல் விளக்கப்படங்களில் (தொடர் 1, தொகுதி 2 பகுதி 4, நவம்பர் 1828, தட்டு 58) இதன் வகை வட்டாரம் (கோலோடைப் செல்பி சேகரிப்பில் உள்ளது, UMZC, 25/Mer/7/b/2) இ.சி. ஸ்டூவர்ட் பேக்கரால் கச்சார் மாவட்டம் அசாம் என்று கூறப்பட்டது. ஆனால் சர் என் பி கின்னியர், செல்பிக்கு எழுதும் போது ஆதர்டன் பெங்களூரில் பணியமர்த்தப்பட்டார் என்ற உண்மையின் அடிப்படையில், ஒரு பிரெஞ்சு சேகரிப்பாளரால் உதவியதாகக் குறிப்பிட்டதன் அடிப்படையில் பெங்களூருவை வகை இடமாக மீண்டும் நியமித்தார். இருப்பினும் இந்த பகுதியில் உள்ள சிற்றினங்கள் அரிதாகவே காணப்படுகின்றன. பறவை மிகவும் அரிதானது, அடர்ந்த காடுகளில் காணப்படுகிறது, இரவில் உணவளிக்கிறது மற்றும் "கர்ர், கர்ர்" என்று சத்தம் போடுகிறது என்று ஆதர்டன் செல்பிக்குத் தெரிவித்தார்.
பரிந்துரைக்கப்பட்ட படிவம் இந்தியாவிலும் தென்கிழக்கு ஆசியாவின் சில பகுதிகளிலும் காணப்படுகிறது. அதே சமயம் ப்ரீவிகாடாடஸ் என்பது கானானில் இருந்து ஒரு தனிமையான பறவைக்கூட்டம் ஆகும். வடகிழக்கு இந்தியாவிலிருந்து ஒரு துணையினம் பார்லெட்டீயினை, டபுள்யூ. என். கோயெல்சு விவரித்தார்.
பரவலும் வாழ்விடமும்
காட்டுப் பஞ்சுருட்டான் பல்வேறு வகையான வாழிடங்களில் காணப்பட்டாலும் நடுத்தர உயரமான இடங்களில் பொதுவாகக் காணப்படுவதோடு 2000 மீட்டருக்கும் குறைவான உயரமுள்ள இடங்களில் காணப்படுகின்றன. நடுத்தர உயரமான மலைப்பகுதிகளில் மிகவும் அடர்த்தியான காடுகளிலிருந்து அடர்த்தி குறைவான மரங்கள் நிறைந்தப் பகுதிகளில் காணப்படுகிறது. இவைத் தனியாகவோ அல்லது மூன்று எனும் எண்ணிக்கையில் குழுவாகவோ காணப்படுகின்றன. இப்பகுதியில் இவற்றைக் காண்பது அரிது. இவை சாத்புரா, மேற்குத் தொடர்ச்சி மலைத் தொடர், கிழக்குத் தொடர்ச்சி மலை, நீலகிரி, சோட்டா நாக்பூர் மற்றும் இமயமலை காடுகள் ஆகியப் பகுதிகளில் காணப்படுகின்றது.
கள இயல்புகளும் சூழலியலும்
வலது|thumb|மணல் திட்டில் கூடு இந்த பறவை சத்தமாக கத்தும். ஆனால் அடிக்கடி கத்த முடியாது. இது சிறிய தேனீ தின்னும் பறவையைப் போல் செயலில் இல்லை. இதன் அழைப்புகள் ஒரு தொடர் அல்லது வெற்று மூக்கு "க்யோ" அழைப்பு அல்லது வறண்ட "கிட்-டிக் ... கிட்-டிக்" போன்ற ஹார்ன்பில் போன்றவை. சோடிகள் கூர்மையான மற்றும் துளையிடும் டூட்களில் ஈடுபடலாம், இது குறுகிய சுருக்க குறிப்புகள் முடிவடையும். இது பறக்கும் விதம் முரட்டுத்தனமாகவும், மிகவும் நாகரிகமானதாகவும் உள்ளது.
இந்தியாவில் பிப்ரவரி முதல் ஆகத்து வரை இனப்பெருக்க காலம் ஆகும். மேலும் இதன் இணைசேரும் பண்பில், உணவு, குனிதல் மற்றும் வாலினை விசிறி போல ஆட்டுதல் ஆகியவற்றை உள்ளடக்கியது. முட்டையிடுவதற்கு ஒரு மாதத்திற்கு முன்பு கூடமைக்கும் பணியினைத் தொடங்கும். கூடு என்பது மண் கரையில் உள்ள ஒரு ஆழமான சுரங்கம் போன்ற பள்ளத்தினைக் குறிக்கும். இதில் நான்கு கோள வடிவ வெண்ணிற முட்டைகளை இடும்.
இனங்கள் முக்கியமாக தேனீக்களை உண்ணுகின்றன. இது இராட்சத தேனீ (ஏபிசு டார்சாட்டா) கூட்டமைப்பு தற்காப்பு நடத்தையைப் பயன்படுத்திக் கொள்கிறது. இதில் வேலைக்காரத் தேனீக்கள் பெருமளவில் வெளியில் வரும் போது ஆகாயத்தில் வேட்டையாடி இறை கொளல் செய்கின்றது. முக்கியமாக வான் வெளியில் உணவு தேடினாலும், சில சமயங்களில் மரப் பட்டையிலில் உள்ள பூச்சிகளையும் வேட்டையாடுகின்றன. எரித்ரினா மற்றும் சல்மாலியா பூக்களில் இப்பறவைகளை காணலாம். இவை, தேனை உண்கின்றனவா அல்லது பூக்களால் ஈர்க்கப்பட்ட பூச்சிகளா என்பது தெளிவாகத் தெரியவில்லை.
லியூகோசைட்டோசூன் நிக்டியோர்னிசு என்ற இரத்த ஒட்டுண்ணியும் புரூலியா பேரினத்தினைச் சார்ந்த இறகு ஒட்டுண்ணிகளும் காட்டுப் பஞ்சுருட்டானில் அறியப்பட்டுள்ளன.
வெளி இணைப்புகள்
பகுப்பு:இந்தியப் பறவைகள் பகுப்பு:நேபாளப் பறவைகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்நாட்டில் காணப்படும் பறவைகள்
முகம்மது நசீர்
முகம்மது நசீர் (Mohammad Nazir, பிறப்பு: மார்ச்சு 8. 1946, முன்னாள்பாக்கித்தானியத் துடுப்பாட்டக்காரர்). இவர் 14 தேர்வுத் துடுப்பாட்டப் போட்டிகளிலும், நான்கு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1969 இலிருந்து 1984 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.
மத்திய விலங்கு காட்சியக ஆணையம்
மத்திய விலங்கு காட்சியக ஆணையம் (Central Zoo Authority-CZA) என்ற அமைப்பு இந்திய அரசாங்கத்தின் விலங்குகாட்சி சாலைகளை மேற்பார்வையிடும் பொறுப்பு நிறுவனம். இது உலக விலங்கு காட்சி சாலை மற்றும் மீன்வள சங்கத்தின் (WAZA) துணை உறுப்பினராகும்.
இந்திய விலங்கு காட்சிசாலைகளை சர்வதேச தரத்திற்கு கொண்டு வர மவிஆ உருவாக்கப்பட்டது. இந்த ஆணையம் உருவாவதற்கு முன்பு, பல மிருகக்காட்சிசாலைகள் சரியாக நிர்வகிக்கப்படவில்லை. பொருத்தமற்ற விலங்குகளின் அடைப்புகள் மற்றும் விலங்குகளின் இனப்பெருக்கம் தொடர்பான பதிவேடுகள் இல்லாமை, இதனால் அகக்கலப்பு, கலப்பினம் தோன்றுதல், மரபணு மாசுபாடு போன்ற குறைகளுக்குக் காரணமாயின. ஓர் சந்தர்ப்பத்தில் ஒரு ஆசியச் சிங்கம் ஆப்பிரிக்கச் சிங்கத்துடன் இனக்கலப்புச் செய்யப்பட்டது.
வனவிலங்கு (பாதுகாப்பு) சட்டம் 1972இன் 38 ஏ பிரிவின் கீழ் மத்திய உயிரியல் பூங்கா ஆணையம் அமைக்கப்பட்டுள்ளது. இதன் நிர்வாகக் குழுவில் தலைவர் ஒருவரின் கீழ், பத்து உறுப்பினர்கள் மற்றும் உறுப்பினர் செயலாளர் ஒருவரைக் கொண்டுள்ளது. வனவிலங்குகளைப் பாதுகாப்பதில் தேசிய முயற்சியை நிறைவு செய்வதே இந்த ஆணையத்தின் முக்கிய அதிகாரமாகும். மிருகக்காட்சிசாலையில் விலங்குகளின் வசதி, பராமரிப்பு, சுகாதாரப் பாதுகாப்பு மற்றும் மேலாண்மைக்கான தரநிலைகள் மற்றும் விதிமுறைகள் முதலானவை உயிரியல் பூங்கா விதி1992களின் கீழ் வகுக்கப்பட்டுள்ளன. நாட்டின் ஒவ்வொரு மிருகக் காட்சிசாலையும் அதன் செயல்பாட்டிற்கு இந்த ஆணையத்திடமிருந்து அங்கீகாரம் பெற வேண்டும். இந்த ஆணையம் தனக்குக் கொடுக்கப்பட்ட அதிகாரத்தின் கீழ் வகுக்கப்பட்ட விதிகளின் கீழ் மிருககாட்சி சாலைகள் செயல்படுவதை மதிப்பீடு செய்து அதற்கேற்ப அங்கீகாரத்தை வழங்குகிறது. பரிந்துரைக்கப்பட்ட தரநிலைகள் மற்றும் விதிமுறைகளின் கீழ் செயல்படாத விலங்கியல் பூங்காக்களின் அங்கீகாரம் மறுக்கப்படுவதால் மூடப்பட வேண்டும்.
அங்கீகாரம் வழங்குதல் மற்றும் நிதி உதவி வழங்குவது உள்ளிட்ட முதன்மை செயல்பாட்டைத் தவிர, உயிரியல் பூங்காக்களிடையே வனவிலங்கு பாதுகாப்புச் சட்டத்தின் அட்டவணை I மற்றும் IIஇன் கீழ் பட்டியலிடப்பட்டுள்ள ஆபத்தான வகையிலான விலங்குகளின் பரிமாற்றத்தையும் மத்திய மிருகக்காட்சிசாலை ஆணையம் கட்டுப்படுத்துகிறது. இந்திய மற்றும் வெளிநாட்டு உயிரியல் பூங்காக்களுக்கு இடையில் விலங்குகளைப் பரிமாறிக்கொள்வது எக்சிம் கொள்கையின் கீழ் தேவையான அனுமதிகளுக்கு இந்த ஆணையம் அங்கீகரிக்கப்பட்டுள்ளது மற்றும் தகுதி வாய்ந்த அதிகாரத்தால் CITES அனுமதிகள் வழங்கப்படுகின்றன.
இந்த ஆணையத்தினர் மிருகக்காட்சிசாலையின் பணியாளர்களின் திறன் மேம்பாடு, திட்டமிடப்பட்ட இனப்பெருக்கம் திட்டங்கள், விலங்குகள் வாழிடத்தில் பாதுகாப்பிற்கான ஆராய்ச்சியினை (உயிரி தொழில்நுட்ப தலையீடு உள்ளிட்ட) ஒருங்கிணைத்துச் செயல்படுகின்றனர். ஆரம்பத்திலிருந்தே இந்த ஆணையம் ஐதராபாத்தில் ஆபத்தான உயிரினங்களைப் பாதுகாப்பதற்காக ஒரு ஆய்வகத்தை நிறுவுதல், உயிரி தொழில்நுட்பத்தில் ஆராய்ச்சி மேற்கொள்வது, திட்டமிடப்பட்ட சிவப்பு பாண்டாவை இனப்பெருக்கம் செய்தல் மற்றும் அதை மீண்டும் காட்டுக்குள் விடுதல், தேர்ந்தெடுக்கப்பட்ட கால்நடை நிறுவனங்கள் மற்றும் விலங்குகளின் சிறந்த சுகாதார பராமரிப்புக்காக நோய் கண்டறியும் வசதிகளை மேம்படுத்துதல் உள்ளிட்ட முக்கிய முயற்சிகளைப் பிராந்திய உயிரியல் பூங்காக்களுடன் தொடர்பினை ஏற்படுத்திச் செயல்படுத்தி வருகின்றது.
வெளி இணைப்புகள்
பகுப்பு:இந்திய ஆணைக்குழுக்கள் பகுப்பு:இந்திய விலங்கியல் பூங்காக்கள் பகுப்பு:சுற்றுச்சூழல் மற்றும் வனங்கள் அமைச்சகம்
கட்டுப்படுத்தும் தடுக்கிதழ்
கட்டுப்படுத்தும் தடுக்கிதழ் திரவ இயக்கிகள் அல்லது காற்றியக்கு இயக்கிகள் (Pneumatic actuator) மூலம் கட்டுப்படுத்தப்படுகிறது. கட்டுப்பாட்டாளரால் கொடுக்கப்படும் மதிப்புகளுக்கு ஏற்ப இந்த இயக்கிகளில் உள்ள இடம் குறிப்பான் (positioner) செயல்பட்டு கட்டுப்படுத்தும் தடுக்கிதழை இயக்குகிறது.
கட்டுப்படுத்தும் தடுக்கிதழுக்கு மூன்று முக்கிய பாகங்கள் உள்ளன.
வெளியிணைப்புகள்
பகுப்பு:தொழிலகப் பொறியியல்‎ பகுப்பு:உற்பத்தித் தொழினுட்பம்‎‎ பகுப்பு:தொழிற்கருவிகள்
கவீந்திரன் கோடீசுவரன்
அரியநாயகம் கவீந்திரன் கோடீசுவரன் (Ariyanayagam Kaveenthiran Kodeeswaran, ரொபின் எனவும் அழைக்கப்படுகிறார்) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.
இலங்கையின் கிழக்கு மாகாணம் அக்கரைப்பற்றைச் சேர்ந்த கோடீசுவரன் தமிழீழ விடுதலை இயக்கத்தின் உறுப்பினர் ஆவார். இவர் தமிழ்த் தேசியக் கூட்டமைப்பு வேட்பாளராக 2015 நாடாளுமன்றத் தேர்தலில் அம்பாறை மாவட்டத்தில் போட்டியிட்டு 17,779 விருப்பு வாக்குகள் பெற்று நாடாளுமன்றத்திற்கு முதன் முறையாகத் தெரிவு செய்யப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:இலங்கையின் 15வது நாடாளுமன்ற உறுப்பினர்கள் பகுப்பு:அம்பாறை மாவட்ட நபர்கள் பகுப்பு:இலங்கைத் தமிழ் அரசியல்வாதிகள் பகுப்பு:தமிழீழ விடுதலை இயக்க உறுப்பினர்கள் பகுப்பு:தமிழ்த் தேசியக் கூட்டமைப்பு அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
முகம்மது சமி
முகம்மது சமி (Mohammad Sami,محمد سمیع பிறப்பு: பிப்ரவரி 24. 1981), ஒரு பாக்கித்தானியத் துடுப்பாட்டக்காரர்.இவர் பாக்கித்தான் அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். 2000 இலிருந்து பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடி வருகின்றார். சுஐப் அக்தர் மற்றும் வக்கார் யூனிசு ஆகியோருக்கு அடுத்தபடியாக சிறந்த விரைவு வீச்சாளர்களுள் ஒருவராக அறியப்படுகிறார். அனைத்து வடிவப் போட்டிகளிலும் ஹேட்ரிக் இலக்கினை வீழ்த்திய ஒரே பந்துவீச்சாளர் எனும் சாதனை படைத்துள்ளார். துல்லியமாக  மட்டையாளர் நிற்கும் வரைகோட்டிற்கருகே வீசப்படும் பந்துகளை வீசுவதன் மூலமாக இவர் பரவாலாக அறியப்படுகிறார்.
சர்வதேச போட்டிகள்
சமியை நவீன காலத்திய மால்கம் மார்ஷல் என இம்ரான் கான் புகழ்ந்தார். 2001 ஆம் ஆண்டில் நியூசிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 106 ஓட்டங்கள் விட்டுக்கொடுத்து 8 இலக்குகளைக் கைப்பற்றினார். இதில் முதல் ஆட்டப்பகுதியில் 3 இலக்கினையும் இரண்டாவது ஆட்டப்பகுதியில் 5 இலக்கினையும் கைப்பற்றினார். இதன்மூலம் அறிமுகப் போட்டியில் அதிக இலக்குகள் வீழ்த்திய வீரர் எனும் சாதனையைப் படைத்தார். பின் இவரின் மூன்றவது போட்டியில் இலங்கைத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டத்தில் ஹேட்ரிக்  வீழ்த்தினார். 2002 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் ஹேட்ரிக் இலக்கினை வீழ்த்தினார். இதன்மூலம் தேர்வுத் துடுப்பாட்டம் மற்றும் ஒருநாள் போட்டிகளிலும் ஹேட்ரிக் இலக்கினை வீழ்த்திய இரண்டாவது பாக்கித்தானிய வீரர் எனும் சாதனை படைத்தார். இதற்கு முன்பாக வசீம் அக்ரம் இந்தச் சாதனையைப் புரிந்துள்ளார். 2003 ஆம் ஆண்டில் நியூசிலாந்து துடுப்பாட்ட அணிக்கு எதிரான தொடரிலும் சிறப்பாக விளையாடினார்.டிசம்பர் 1 இல் நடைபெற்ற போட்டியில் 10 ஓட்டங்கள் விட்டுகொடுத்து 5 இலக்குகளைக் கைப்பற்றினார். இது தான் இவரின் சிறந்த பந்துவீச்சாக உள்ளது. இதற்கு முன்பாக சார்ஜா அமீரகத்தில் கென்ய துடுப்பாட்ட அணிக்கு எதிரான போட்டியில் 25 ஒட்டங்கள் கொடுத்து 4 இலக்குகளைக் கைப்பற்றினார். மார்ச் 24,2004 இல் லாகூரில் நடைபெற்ற இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் விளையாடினார். இது இவரின் 50 ஆவது போட்டியாகும். முதல் தரத் துடுப்பாட்டப் போட்டிகளில் 100 இலக்குகளைக் கைப்பற்றியுள்ளார்.
2004 ஆம் ஆண்டில் நடைபெற்ற ஆசியக்கோப்பைத் தொடரில் வங்காளதேசத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் ஒரு ஓவரில் 17 பந்துகள் வீசினார். இதில் 7 அகலப்பந்தும் 4 நோ பாலும் அடங்கும். தேர்வுத் துடுப்பாட்டப் பந்துவீச்சில் 50 சராசரியோடு 50 இலக்குகளை வீழ்த்திய ஒரே நபர் எனும் சாதனையைப் படைத்தார்.
2009-2010 ஆம் ஆண்டில் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் விளையாடும் வாய்ப்பினைப் பெற்றார். சிட்னி கிரிக்கெட் மைதானத்தில் நடைபெற்ற இரண்டாவது போட்டியின் முதல் ஆட்டப்பகுதியில் 27 ஓட்டங்களை விட்டுக்கொடுத்து 3 இலக்குகளைக் கைப்பற்றினார். 2010 ஐசிசி உலக இருபது20 போட்டித் தொடரில் விளையாடும் வாய்ப்பினைப்பெற்றார். உமர் குல்லுக்கு காயம் ஏற்பட்டதனால் இவருக்கு வாய்ப்பு கிடைத்தது.
வெளியிணைப்புகள்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1981 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
877 வால்கியூர்
877 வால்கியூர் (877 Walküre) என்பது சூரியனைச் சுற்றி வருகின்ற ஒரு சிறு கோள் ஆகும். இது 13 செப்டம்பர் 1915 அன்று கண்டுபிடிக்கப்பட்டது. அத்துடன் இதனை உருசிய வானியலாளரான கிரிகொரி நிகோலயேவிச் நியூய்மின் கண்டுபிடித்தார்.
வெளி இணைப்புகள்
பகுப்பு:சிறுகோள்கள்
பேராசிரியர் (யாப்பருங்கல விருத்தி)
யாப்பருங்கலம் என்னும் யாப்பிலக்கணம் பற்றிய நூலுக்கு விருத்தியுரை ஒன்று உண்டு. அதனை யாப்பருங்க விருத்தி என்றே குறிப்பிடுவர். அந்த நூலில் சில மேற்கோள்கள் பேராசிரியர் என்னும் ஒருவர் பெயரைச் சுட்டுகின்றன. என்று இவரது பெயர் குறிப்பிடப்பட்டுள்ளது.
எஸ். நடராஜன் (கவிஞர்)
'''எஸ். நடராஜன் என்ற இயற்பெயர் கொண்ட கவிஞர் ஆடற்கோ''' (இறப்பு: 8 செப்டம்பர் 2011) தமிழகத்தைச் சேர்ந்த கவிஞரும், இதழாசிரியரும் ஆவார்.
வாழ்க்கைச் சுருக்கம்
நடராஜன் சென்னையில் பின்னி ஆலையின் தலைமை அலுவலகத்தில் 45 ஆண்டுகள் பணியாற்றி, 1992 இல் ஓய்வுபெற்றார். சென்னை, பெருமாள்பேட்டையிலும் பின்னர் அம்பத்தூரிலும் வசித்தவர். இவருக்கு மகள்கள் மூவர்; மகன் ஒருவர்.
1997 காலகட்டத்தில் 'தேனாறு' என்ற கவிதை மாத இதழைத் தொடங்கி, அதன் ஆசிரியராகப் பணியாற்றினார். இதே ’தேனாறு’ என்ற தலைப்பில், தம் கவிதைகளைத் தொகுத்து, 2007 ஆம் ஆண்டு, நூலாக வெளியிட்டார். தமிழ்ப் பாவை என்ற நூலை 2010ஆம் ஆண்டு எழுதினார். இந்நூலை இலக்குவனார் இலக்கியப் பேரவை வெளியிட்டது.
வெளி இணைப்புகள்
பகுப்பு:தமிழகக் கவிஞர்கள் பகுப்பு:2011 இறப்புகள்
பேராசிரியர் (யாப்பருங்கல விருத்தி)
அடிக்குறிப்பு
பகுப்பு:நூலாசிரியர்கள்
வீட்டோ அதிகாரம் பெற்ற நாடுகள்
ஐக்கிய நாடுகளில் வீட்டோ அதிகாரம் (United Nations Security Council veto power) எனப்படுவது ஐக்கிய நாடுகள் பாதுகாப்பு சபையில் நிரந்தர உறுப்பு நாடுகளாக இருக்கும் சீனா, பிரான்ஸ், சோவியத் ஒன்றியம் தற்பொழுது ரஷ்யா, ஐக்கிய இராச்சியம் (இங்கிலாந்து), ஐக்கிய அமெரிக்கா ஆகிய ஐந்து நாடுகள் கொண்டுள்ள சிறப்பு அதிகாரம் ஆகும். இரண்டாம் உலகப்போரின் வெற்றிக்கு இந்த 5 நாடுகளின் பங்கு வெளியுலகுக்குத் தெரிய வந்ததால் ஐநா அமைக்கப்பட்ட 1946 ஆம் ஆண்டு முதல் வீட்டோ (தடுத்து நிறுத்தும்) அதிகாரம் பெற்ற நாடுகள் என்ற சிறப்பை இந்நாடுகள் பெறுகின்றன. இந்த அதிகாரத்தை ஐ நா பாதுகாப்பு சபையின் பச்சை அறிக்கை (The green papers of U N Security Council) தெளிவுபட அறிவித்துள்ளது. இதன்படி பாதுகாப்பு சபையின் பெரும்பான்மை உறுப்பினர்களின் (இதர உறுப்பு நாடுகள்) ஆதரவு பெற்றிருந்தாலும் இந்த 5 நாடுகளின் எவரேனும் ஒருவர் எதிர்ப்பு தெரிவித்து வாக்களித்தால் அந்தத் தீர்மானம் தோல்வியடையும் என்று ஐ நா சட்ட பிரிவு 27 ல் வரையறுக்கப்பட்டுள்ளது.
ஐ நா பாதுகாப்பு சபையின் நிரந்தர உறுப்பினர்களாக இருக்கும் வீட்டோ அதிகாரம் பெற்ற நாடுகளின் தேசியக் கொடிகள்:
மேற்கோள்கள்
பகுப்பு:ஐக்கிய நாடுகள் சபை
சந்தகா யானை சரணாலயம்
சந்தகா யானை சரணாலயம் (Chandaka Elephant Sanctuary) என்பது இந்திய மாநிலமான ஒடிசாவில் கட்டாக்கின் தெற்கு விளிம்பில் அமைந்துள்ள ஒரு வனவிலங்கு இருப்பு ஆகும். கிழக்குத் தொடர்ச்சி மலையின் உயிரியல் பிராந்தியத்தின் குர்தா மலைப்பகுதிகளில் அமைந்துள்ள சந்தகா காடு 175.79 (67.87 சதுரமைல்) பரப்பளவைக் கொண்ட பீடபூமியாகும். கோர்தா மற்றும் கட்டாக் மாவட்டங்களின் சிறிய பரந்த குன்றுகளாகும். இது டிசம்பர் 1982 இல் யானை காப்பகமாக நியமிக்கப்பட்டது.
தாவரங்கள்
இதன் தாவர பன்முகத்தன்மை ஆறு வகைகளில் விநியோகிக்கப்படுகிறது. அதாவது, இரண்டாம் நிலை ஈரமான இதர அரை பசுமையான காடுகள், ஈரமான இருவேல் காடுகள், கடலோர குங்கிலியக் காடுகள், மூங்கிலரிசி, நடப்பட்ட தேக்கு, எட்டிமரம், சால்,  புங்கை, தேக்கு மற்றும் சித்தா ஆகியவை முக்கிய மர இனங்கள் குறைவான வளர்ச்சி விநியோகத்தைக் கொண்டுள்ளது. இந்த சரணாலயத்தின் பொதுவான மருத்துவ தாவரங்கள் பூனைக்காலி,சீந்தில், ஒரு சில வகை ஆர்க்கிட், பாசிகள், பிரையோபைற்றுகள் மற்றும் இலைகன்கள் போன்றவைகளும் காணப்படுகின்றன..
விலங்குகள்
சரணாலயத்தின் முக்கிய பறவைகளாக மயில், சிவப்பு காட்டுக்கோழி, கொண்டை பாம்புண்ணிக் கழுகு, பெரிய கொம்பு ஆந்தை, கருந்தலை மாங்குயில், கூகல் மற்றும் கல் சுருன்டு போன்றவையாகும். குமர்குண்டி நீர்த்தேக்கம், குளிர்காலத்தில், பல புலம்பெயர்ந்த வாத்து இனங்களுக்கு ஒரு இடைக்கால வேட்டையாடும் மற்றும் உணவளிக்கும் களமாக செயல்படுகிறது. குறிப்பாக நீலச்சிறகி மற்றும் கிளுவை, பின்டெயில், புள்ளி மூக்கு வாத்து மற்றும் சிவப்புத்தாரா வாத்து மற்றும் வெள்ளைக்கண் வாத்து, சிறிய சீழ்க்கை சிரவி, சிறு முக்குளிப்பான், குள்ளத் தாரா, நீர்க்காகம், கம்புள் கோழி, சிறிய நீல மீன்கொத்திகள் போன்றவை மற்ற குடியுரிமை பறவைகளாகும். சூலை மாதத்தில் நீர்த்தேக்கம் புலம்பெயர்ந்த பறவைகளின் தங்குமிடமாக மாறுகிறது. முக்கியமாக திறந்த வாய் நாரைகள், குளத்துக் கொக்கு, வெள்ளைக் கொக்கு மற்றும் நீர்க்காகங்கள். பருவமழை மற்றும் பருவமழைக்கு பிந்தைய மாதங்களில் பட்டாம்பூச்சிகள் ஏராளமாக வருகை புரிகின்றன.
இந்திய விலங்கியல் ஆய்வு மையம் (2002 இல்) இந்த சரணாலயத்தில் 37 வகையான பாலூட்டிகள், 167 வகையான பறவைகள், 33 வகையான ஊர்வன, 13 வகையான நீர்நில வாழ்வன மற்றும் 28 வகையான மீன்களைப் பதிவு செய்தது.
பார்வை கோபுரங்கள்
பார்வையாளர்களுக்கு வனவிலங்குகளைக் கண்காணிக்க ஏராளமான கண்காணிப்பு கோபுரங்கள் உள்ளன. பறவைகள் மற்றும் விலங்குகளை கவனிப்பதற்கு கொச்சிலாபெரானா, பிடகாடியா மற்றும் சாரிச்சக் கண்காணிப்புக் கோபுரங்கள் சிறந்தவை என்றாலும், குமர்குண்டி மற்றும் அம்பிலோவில் உள்ளவை ஓய்வு இல்லங்களின் வசதியைக் கொண்டுள்ளன. அங்கு ஒரு இரவு தங்க முடியும்.
மியூன்ச்சென் நடவடிக்கை
மியூன்ச்சென் நடவடிக்கை (Operation München) என்பது இரண்டாம் உலகப் போரின் கிழக்குப் போர்முனையில் சோவியத் படைகளுக்கும் நாசி ஜெர்மனி, ருமேனியா ஆகிய அச்சு நாடுகளின் படைகளுக்கும் இடையே நடைபெற்ற ஒரு படைமோதல். இது சோவியத் ஒன்றியத்தின் ஜெர்மானிய படையெடுப்பான பர்பரோசா நடவடிக்கையின் பகுதியாகும். ஜூலை 2-24, 1941 காலகட்டத்தில் நடைபெற்றது. ஒராண்டுக்கு முன்னால் ருமேனியா சோவியத் ஒன்றியத்திடம் ஒப்படைத்திருந்த பெசரேபியா பகுதியைக் கைப்பற்றுவதற்காக இது மேற்கொள்ளப்பட்டது. சுமார் மூன்று வார கால சண்டைக்குப் பின்னர் பெசரேபியா பகுதியை ருமேனியப் படைகள் கைப்பற்றின.
மேற்கோள்கள்
பகுப்பு:கிழக்குப் போர்முனை (இரண்டாம் உலகப் போர்)
பரமனந்தல் ஊராட்சி
பரமனந்தல் ஊராட்சி (Paramanandal Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செங்கம் வட்டாரத்தில் அமைந்துள்ளது. இந்த ஊராட்சி, செங்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6604 ஆகும். இவர்களில் பெண்கள் 3304 பேரும் ஆண்கள் 3300 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இலங்கை அரசு விடுதலைப் புலிகள் 2002 ஒஸ்லோ பேச்சுவார்த்தை
இலங்கை அரசு விடுதலைப் புலிகளுக்குமிடையான 2002 ஒஸ்லோ பேச்சுவார்தை எனப்படுவது நார்வே அரசினால் பெப்ரவரி 2002 இல் ஏற்படுத்தப்பட்ட போர் நிறுத்த ஒப்பந்தத்தின் பின்னர் நோர்வேயின் ஒஸ்லோ நகரில் டிசம்பர் 2 - 5,2002 நாட்களில் இடம்பெற்ற நேரடிப் பேச்சுவார்தையையே ஆகும். இந்தப் பேச்சுவார்த்தைகளின் போது இருதரப்பும் போர்நிறுத்தத்தின் உறுதிப்பாடு, மனிதாபிமான மற்றும் புணர்வாழ்வு நடவடிக்கைகள், அரசியல் விடயங்கள் பற்றி பேச்சுவார்த்தை நடத்தின.
வெளி இணைப்புகள்
பகுப்பு:இலங்கை சமாதான பேச்சுவார்த்தைகள்
விழுப்புரம் ஆஞ்சநேயசுவாமி கோயில்
விழுப்புரம் ஆஞ்சநேயசுவாமி கோயில் தமிழ்நாட்டில் விழுப்புரம் மாவட்டம், விழுப்புரம் என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஆஞ்சநேயசுவாமி சன்னதியும், விநாயகர், நவகிரகம், லட்சுமி ஹயகிரிவர் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மொத்தம் இரண்டு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. சித்திரை மாதம் லட்சதீப பெருவிழா முக்கிய திருவிழாவாக நடைபெறுகிறது. மார்கழி மாதம் ஹனுமந்த் ஜெயந்தி திருவிழாவாக நடைபெறுகிறது. சித்திரை மாதம் 5 ஆம் தெப்பம் திருவிழாவாக நடைபெறுகிறது. வைகானசம் ஆகம முறைப்படி
மேற்கோள்கள்
பகுப்பு:விழுப்புரம் மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பஞ்சாபி அலைந்துழல்வு
ஆத்திரேலியா
பஞ்சாபியர் ஆத்திரேலியாவிற்கு பஞ்சாபிலிருந்தும் உலகின் பிற பகுதிகளிலிருந்தும் குடிபெயர்ந்துள்ளனர். பெரும்பான்மையானவர்கள் சீக்கியர்களும் இந்துக்களும் ஆவர்; பஞ்சாபி முசுலிம்கள் சிறுபான்மையினரே.
கனடா
பிரிட்டிசு கொலம்பியாவிலுள்ள இந்திய-கனடியர்களில் 85% பஞ்சாபி சீக்கியர்கள் ஆவர்.
வளைகுடா நாடுகள்
வளைகுடா நாடுகளில், பாக்கித்தானிய வெளிநாடு வாழ்வோரில் பெரிய இனக்குழுவாக பஞ்சாபியர் உள்ளனர்.
ஆங்காங்
ஆங்காங்கிலுள்ள இந்தியரிடையே மிகவும் பொதுவான மொழியாக கண்டோனீயத்தை அடுத்து பஞ்சாபி விளங்குகின்றது. படைத்துறையில் பஞ்சாபியருக்கு மிகுந்த தாக்கம் உள்ளது; பிரித்தானியர் காலத்தில் (19ஆம் நூற்றாண்டின் இறுதியிலும் இருபதாம் நூற்றாண்டின் முற்பகுதியிலும்) பஞ்சாபி சீக்கியர்கள், பஞ்சாபி இந்துக்கள் மற்றும் பஞ்சாபி முசுலிம்கள் இரண்டு தனித்தனி படைப்பிரிவுகளில் இருந்தனர். இந்தப் படைப்பிரிவுகள்:
1939இல் ஆங்காங் காவல்துறையில் 272 ஐரோப்பியர்கள், 774 இந்தியர்கள் (பெரும்பாலும் பஞ்சாபியர்) மற்றும் 1140 சீனர்கள் இருந்தனர். Punjabis dominated Hong Kong's police force until the 1950s.
2006ஆம் ஆண்டு அரசின் மக்கள்தொகை கணக்கெடுப்பின் கீழ் இந்த முன்னாள் பிரித்தானிய ஆட்புலத்தில் 20,444 இந்தியர்களும்  11,111 பாக்கித்தானியரும் வாழ்வதாக மதிப்பிடப்பட்டுள்ளது.
மலேசியா
மலேசிய இந்தியர்களில் பெரும்பான்மையோர் தமிழர்களாக இருப்பினும் பல பஞ்சாபிகள் மலேசியாவிற்கு புலம் பெயர்ந்துள்ளனர். 1993இல் 60, 000 பஞ்சாபியர் மலேசியாவில் வாழ்வதாக மதிப்பிடப்பட்டுள்ளது. இராபின் கொகென் மலேசியாவிலுள்ள சீக்கியரின் எண்ணிக்கையை 30, 000ஆக (1995) மதிப்பிட்டுள்ளார். அண்மைய மதிப்பீட்டின்படி 130,000 சீக்கியர் மலேசியாவில் வாழ்கின்றனர்.
நியூசிலாந்து
நியூசிலாந்தில் இந்திய நியூசிலாந்தினரில் பெரிய குழுவாக பஞ்சாபியர் உள்ளனர்.
சிங்கப்பூர்
1980இல் சிங்கப்பூர் இந்தியர்களில் ( இந்திய-சிங்கப்பூர்வாசிகளில் பெரும்பான்மையினரான தமிழர், மலையாளிகளை அடுத்து) மூன்றாவது பெரிய இனக்குழுவாக  பஞ்சாபியர் இருந்தனர. இந்திய-சிங்கப்பூர் குடிகளில் பஞ்சாபியர் 7.8% ஆக இருந்தனர்.
தாய்லாந்து
தாய்லாந்தில் வாழும் இந்தியர்களில் பெரும்பான்மையினர் பஞ்சாபியராவர்.
ஐக்கிய இராச்சியம்
பெரும்பாலான "இருமுறை-புலம்பெயர்ந்தவர்களும்" பஞ்சாபியர் அல்லது குசராத்திகள் ஆவர்.
ஐக்கிய அமெரிக்கா
ஐக்கிய அமெரிக்காவில் முதன்முதலில் குடியேறிய தெற்காசியர்கள் பஞ்சாபியர் ஆவர்; இவர்கள் பெரும்பாலும் மேற்கு கடலோரத்தில், குறிப்பாக கலிபோர்னியாவில் குடியேறினர். பாக்கித்தானி அமெரிக்கர்களில் பாதிபேர் பஞ்சாபியராவர். துவக்கத்தில் அமெரிக்காவில் குடியேறியவர்களில் 85% பேர் சீக்கியர்களாவர்; இவர்களை வெள்ளை அமெரிக்கர்கள் "இந்துக்கள்" என வகைப்படுத்தினர். கலிபோர்னியாவின் மத்திய பள்ளத்தாக்கில் குடியமர்ந்த இந்தியர்களில் 90% பேர் பஞ்சாபி சீக்கியர்களாவர்.
மேற்சான்றுகள்
பகுப்பு:பஞ்சாபி மக்கள் பகுப்பு:இந்தியர்கள் பகுப்பு:பாக்கித்தானியர்கள் பகுப்பு:இந்திய இனக்குழுக்கள்
எதிர்பார்ப்பு (உணர்ச்சி)
எதிர்பார்ப்பு (anticipation) என்பது பற்றுதலுடன் இன்பம் தரும் அல்லது பரவசமளிக்கும் சில நிகழ்வுகளை எதிர்காலத்தில் நடக்கும் என்னும் எண்ணங்களைக் குறிக்கும் உணர்வு. இது நல்லதிற்கு ஏங்குதலாகக்கூட இருக்கலாம்.
எதிர்ப்புணர்வாக
ஜார்ஜ் எமான் வைல்லாண்ட் என்பவர் மன உளைச்சலையும் மன அழுத்தத்தினையும் எதிர்கொள்ளும் ஒரு நம்பகமான உணர்வாக எதிர்பார்ப்பினை கூறுகிறார். ஒரு கடினமான பணியினை அது எவ்வாறிருக்கும் என்ற எதிர்பார்ப்பினைக் கொண்டு எளிதில் எதிர்கொண்டு வெல்ல இயலும் என்றும் கூறுகிறார். அகவை கூடக்கூட இவ்வாறான நேர்மறை எதிர்பார்ப்புக்கள் கூடும் மற்றும் அதனால் உளவியல் நன்மைகள் விளையும் என்பதனையும் ஆய்வு கொண்டு கண்டறிந்துள்ளார்.
ஆசையாக
"எதிர்பார்க்கும் உணர்வு என்பது பாலியல் ரீதியான ஆவலாகவும் கருதப்படுகிறது " புணர்ச்சி என்பது ஒரு மகிழ்ச்சிகரமான நிகழ்வாதலால் அதனை மனம் எதிர்பார்ப்பது இயல்பே. இது அதிகபட்ச மன எழுச்சியையும் அளிக்க உள்ளது.
பொதுவாக எதிர்பார்ப்பு என்பது தினசரி நிகழ்வுகளின் உள்ளூர உந்துதல் எனவும் கூறலாம். இது பொதுவான எதிர்பார்ப்பு மற்றும் என்ன நிகழும் என்ற கணிப்புமாகும். ஒருவர் தன் வாழ்வினை ரசிக்கவும் மகிழவும் வலிகளிலிருந்து மீளவும் எதிர்பார்ப்பு முக்கியம் என்று உளவியல் நிபுணர்கள் கூறுகின்றனர்.
உசாத்துணை
பகுப்பு:உணர்ச்சிகள் பகுப்பு:பாதுகாப்புப் பொறிமுறைகள்
ஹெர்பட் சட்கிளிஃப்
ஹர்பட் சட்கிலிஃப் (Herbert Sutcliffe, பிறப்பு: நவம்பர் 24 1894, இறப்பு: சனவரி 22 1978), இங்கிலாந்து அணியின் துடுப்பாட்டக்காரர். இவர் 54 தேர்வுத் துடுப்பாட்டப் போட்டிகளிலும் 754 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1935 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
ஆரம்பகால வாழ்க்கை
சம்மர் பிரிட்ஜ், வடக்கு யார்க்ஷயரில் ஹெர்பர்ட் சட்கிளிஃப் 24 நவம்பர் 1894 அன்று பிறந்தார் .இவரது பெற்றோர் வில்லி மற்றும் ஜேன் சுட்க்ளிஃப். ஹெர்பர்ட் ஆகியோரின் மூன்று மகன்களில் இரண்டாவது குழந்தையாகப் பிறந்தார். இவரது சகோதரர்கள் ஆர்தர் மற்றும் பாப் ஆவர். இவரது வீட்டிற்கு அருகிலுள்ள டாக்ரே வங்கிகளில் ஒரு மரத்தூள் ஆலையில் பணிபுரிந்த வில்லி சுட்க்ளிஃப், ஒரு தீவிர துடுப்பாட்ட வீரர் ஆவார். இவர் சங்களுக்காக துடுப்பாட்டம் விளையாடினார்.
ஹெர்பர்ட் குழந்தையாக இருந்தபோது இவரது குடும்பம் புட்ஸிக்கு குடிபெயர்ந்தது, அங்கு வில்லியின் தந்தை கிங்ஸ் நில உரிமையாளராக இருந்தார். வில்லி பப்பில் பணிபுரிந்தார் மற்றும் பரவலாக அறியப்பட்ட புட்ஸி செயின்ட் லாரன்ஸ் துடுப்பாட்டசங்கத்தில் துடுப்பாட்டம் விளையாடினார். இவர் ரக்பி கால்பந்தும் விளையாடியுள்ளார், மேலும் ஒரு ரக்பி போட்டியின் போது ஏற்பட்ட காயம் 1898 இல் இவரது மரணத்திற்கு வழிவகுத்தது.
இவரது குடும்பம் மீண்டும் டார்லிக்கு குடிபெயர்ந்தது. இவரது மூன்று அத்தைகளும் உள்ளூர் சபை தேவாலயத்தின் அர்ப்பணிப்புள்ள உறுப்பினர்களாக இருந்ததால், மூன்று சிறுவர்களும் அங்கு மத போதனைகளைப் பெற்றனர். ஹெர்பர்ட் வாழ்நாள் முழுவதும் உறுதியான கிறிஸ்தவராக இருந்தார். இளைஞனாக இருந்த போது ஞாயிறு பள்ளி ஆசிரியராக இருந்த இவர், தேவாலய அணிக்காக விளையாடியபோது துடுப்பாட்டவீரராக முதலில் கவனிக்கப்பட்டார்.
ஹெர்பர்ட் 1908 ஆம் ஆண்டில் 13 வயதில் பள்ளியை விட்டு வெளியேறினார். மேலும் காலணி நிறுவனத்தில் ஒரு "கிளிக்கர்" ஆக பயிற்சி பெற்றார்.1911 ஆம் ஆண்டில், இவருக்கு ஒரு உள்ளூர் ஜவுளி ஆலையில் எழுத்தர் வேலைவாய்ப்பைப் பெற்றார்.
முதல் தரத் துடுப்பாட்டம்
யார்க்சயர் துடுப்பாட்ட அணிக்காக சட்க்ளிஃப் முதல் தரத் துடுப்பாட்டப் போட்டியில் தேர்வானார். ஆனால் போர் வந்ததனால் இவரின் முதல் போட்டி தாமதமானது. இறுதியாக அவருக்கு வாய்ப்பு வந்தபோது அவருக்கு 24 வயது. மே 1919 இல், அப்போது அதிக பலம் கொண்ட அணியாக கருதப்பட்ட 1 வது லெவன் அணிக்கு எதிராக கவுண்டியின் 2 வது லெவன் அணிக்காக விளையாடினார். அந்தப் போட்டியில் 51 ஓட்டங்கள் எடுத்தார். இவரது விளையாடும் திறன் சிறப்பாக இருந்ததாக யார்க்ஷயர் போஸ்டில் இவர் இடம் பெற்றார். அதன்பிறகு இவர் மீண்டும் 2 வது லெவன் அணிக்காக விளையாடியதில்லை. யுத்தத்தின் பின்னர் யார்க்ஷயரின் முதல் கவுண்டி வாகையாளர் போட்டி மே 26 மற்றும் 27 ஆகிய தேதிகளில் பிரிஸ்டலில் க்ளூசெஸ்டர்ஷைர் துடுப்பாட்ட அணிக்கு எதிராக நடந்தது. அதில் நாணய சுழற்சியில் வெற்றி பெற்ற பின்னர் இவர் ஆறாவதாக களம் இறங்கினார். அந்தத் தொடரின் முதல் போட்டியில் 11 ஓட்டங்களை எடுத்தார். மொத்தமாக 271 ஓட்டங்கள் எடுத்தார். அந்தப் போட்டியில் 63 ஓட்டங்கள் மற்றும் ஓர் ஆட்டப் பகுதியில் அந்த அணி வெற்றி பெற்றது.
அந்தோணிதாசன்
அந்தோணிதாசன், (Anthony Daasan) தஞ்சை மாவட்டத்திலுள்ள ரெட்டிப்பாளையம் எனும் சிறு நகரில் பிறந்த ஒரு தமிழ் இசைக் கலைஞன் ஆவார். இவர் நாட்டுப்புற இசைப் பாடகர், தெருக்கூத்து இசைப் பாடகர், நாட்டுப்புறக் கலைஞரும் ஆவார். இவரது பெயரை "ஆண்டனி தாசன்", "ஆண்டனி தாஸ்" என்றும் உச்சரிப்பர். குறுகிய காலத்தில் தமிழ்த் திரையுலகில் அதிக அளவில் பாடல்கள் இயற்றிப் பாடும் கலைஞராக உருவெடுத்துள்ளார். திரையிசையில் பெரும்பாலும் பின்னணிப் பாடகராக, சந்தோஷ் நாராயணன், ஷான் ரால்டன், விஷால் சந்திரசேகர் போன்ற புதுப்புது கலைஞர்களோடு இணைந்து பணியாற்றி வருகிறார். இது தவிர அவர் மேடையில் ஆடவும், நடிக்கவும் செய்வதோடு, சில இசைக் கருவிகளையும் வாசிக்கிறார்.
இசைப் பணி தவிர, சில தமிழ்த் திரைப்படங்களில், குறிப்பாகத் தான் பாடிய பாடல்களில் கௌரவத் தோற்றத்தில் தோன்றுவார். கார்த்திக் சுப்பராஜ் இயக்கத்தில் வெளிவந்த ஜிகர்தண்டா எனும் திரைப்படத்தில் ஒரு குண்டர்/அடியாளாக நடித்த நீண்டநேர கௌரவத் தோற்றம் இங்குக் குறிப்பிடத்தக்கது. முன்னதாக இந்தியாவில் வெளியாகும் தி தேவாரிஸ்ட்ஸ், என்ற இசை தொடர்பான தொலைக்காட்சித் தொடரிலும் பங்குபெற்றிருந்தார். இத்தொடர் ஓர் பயணக்குறிப்புடன் கூடிய இசை ஆவணப்படம் ஆகும்.
இசைக் குழுக்கள்
தன் இசைக்குழுவான "அந்தோணியின் பார்ட்டி" என்ற நாட்டுப்புற மின்னணு இணைவு இசைக் குழுவுடன் பயணித்து பல கச்சேரிகள் நிகழ்த்தி வருகிறார். தர்புகா சிவா ஒருங்கிணைத்து, மற்றொரு புகழ் பெற்ற இசைக் கலைஞரான பிரதீப் பங்காற்றும் மற்றுமொரு நாட்டுப்புற இணைவு இசைக்குழுவான "லா பொங்கல்" இசைக்குழுவோடும் இணைந்துள்ளார். இவ்விசைக்குழு விழாக் கச்சேரி வட்டாரத்தில் பெரும் வரவேற்பைப் பெற்றுள்ளது. அக்குழுவின் படைப்புகளுள் புகழ்பெற்ற ஒன்றான "வண்டியிலே நெல்லு வரும்" என்ற பாடலை எம் டிவி கோக் ஸ்டூடியோ இந்தியா 2012-இல், மூத்த பாடகரான உஷா உதூப்புடன் இணைந்து அரங்கேற்றினர்.
வெளி இணைப்புகள்
பகுப்பு:வாழும் நபர்கள் பகுப்பு:பாடகர்கள்-பாடலாசிரியர்கள் பகுப்பு:தமிழ் நாட்டுப்புறக் கலைஞர்கள் பகுப்பு:தமிழ் நாட்டுப்புறப் பாடகர்கள் பகுப்பு:தமிழ்நாட்டுப் பாடகர்கள்
குரும்பேரி ஊராட்சி
குரும்பேரி ஊராட்சி (Kurumberi Gram Panchayat), தமிழ்நாட்டின் திருப்பத்தூர் மாவட்டத்தில் உள்ள கண்டிலி வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5770 ஆகும். இவர்களில் பெண்கள் 2919 பேரும் ஆண்கள் 2851 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பத்மினி சேத்தூர்
பத்மினி சேத்தூர் (Padmini Chettur பி.1970) இந்தியாவைச் சேர்ந்த இக்காலகட்டத்தைச் சேர்ந்த நாட்டியக்கலைஞர். புகழ்பெற்ற பாரம்பரிய நாட்டியக்கலைஞரான சந்திரலேகாவிடம் பயிற்சி பெற்றவர். சென்னையில் பத்மினி சேத்தூர் நாட்டிய நிறுவனம் (Padmini Chettur Dance Company)என்ற அமைப்பினை வைத்து நடத்தி வருகிறார்.
ஆரம்ப கால வாழ்க்கையும், கல்வியும்
1970இல் பிறந்த இவர், குழந்தையாக இருக்கும்போதே பரத நாட்டியம் கற்றுக்கொண்டார். 1991இல் பிலானியில் உள்ள பிர்லா தொழில்நுட்ப மற்றும் அறிவியல் நிறுவனத்தில் பட்டம் பெற்றார்.
வாழ்க்கை
அவர் தன்னுடைய தற்கால சோதனை முயற்சியை 1989இல் அரங்கேற்றினார்.
அறிவியல் கற்கச் சென்றாலும்கூட சந்திரலேகாவைச் சந்தித்தபின்னர் அவருடைய ஆர்வம் நடனத்தை நோக்கித் திரும்பியது. அப்போது ஆரம்பித்த அவருடைய பயணமானது, அவரை நடனத்தில் அறிவியல் உத்திகளைக் கொணர உதவியது. சந்திரலேகாவால் நடத்தப்பட்ட நாட்டிய நிறுவனத்தில் 1991இல் சேர்ந்த இவர், 2001 வரை அவருடன் இணைந்து ‘லீலாவதி,’ ‘ப்ராணா,’ ‘அங்கீகா,’ ‘ஸ்ரீ,’ ‘பின்ன பிரவாஹா,’ ‘யந்த்ரா,’ ‘மகாஹால்’ மற்றும் ‘சரீரா’ போன்றவற்றில் செயலாற்றினார். அதே காலகட்டத்தில் தனித்த நிலையில் விங்ஸ் அன்ட் மாஸ்க்ஸ்(1999) நிகழ்ச்சியை நடத்தினார். அடுத்து பிரவுன், அன்சங்க், ஃப்ராகிலிடி (2001) – குழுவின் படைப்பு, மற்றும் சோலோ (2003) மூன்று பிரிவுகள் போன்றவற்றை நடத்தினார். அடுத்து குழுவாகத் தயாரித்தது பேப்பர்டால். அவருடைய தயாரிப்பான புஷ்ட், 2006இல் நடைபெற்ற சியோல் நிகழ்த்துக்கலை விழாவில் திரையிடப்பட்டது அவர் புருசேல்ஸ், ஹாலந்து, சால்ஸ்பர்க், பாரிஸ் மற்றும் லிஸ்பன் போன்ற இடங்களுக்குப் பயணித்துள்ளார். பியூட்டிஃபுல் திங் 1 மற்றும் பியூட்டிஃபுல் திங் 2 ஆகியவை முறையே குழு, தனி என்ற இரு நிலையில் வடிவமைக்கப்பட்டதாகும். இதில் உடல் மற்றும் வெளியில் அழகு பற்றிய உணர்வுகளைக் காணமுடிந்தது. இவை இந்தியாவிலும், வெளி நாடுகளிலும் பல இடங்களில் அரங்கேறின. அவருடைய அடுத்த முயற்சி வால் டான்சிங் என்பதாகும். குழுவாக மேற்கொள்ளப்பட்ட இந்த முயற்சி சற்றே வித்தியாசமானதாகும். உடல் சார்ந்த நிலை என்பதை மற்றவற்றோடு தொடர்புபடுத்தும் நிலையிலும், வெளியோடு தொடர்புபடுத்தும் நிலையிலும் அமைந்தது. நாடக முகப்பு இன்றி மேற்கொள்ளப்பட்ட அவருடைய முதல் முயற்சியாகும். இந்தியாவிலும், வியன்னா மற்றும் சிங்கப்பூர் போன்ற இடங்களிலும் இது அரங்கேற்றப்பட்டது. வால் டான்சிங் தயாரிப்பில் அவர் ஈடுபட்டபோது, பிரெஞ்சு பயிற்சியாளருடன் இணைந்து, அவருடைய திட்டத்தின் ஒரு பகுதியாக கோலம் நடன நிகழ்ச்சியைப் படைத்தார். இந்த நடன வடிவில் ஒரு பெரிய கம்பள விரிப்பில் கோலம் போடப்பட்டிருக்கும். குழுவாக இணைந்து தொலைவு என்பதான பொருண்மையில் உள்ள நடன வகையில் தம்மை ஈடுபடுத்திக்கொண்டுள்ளார். தற்காலிக நடைமுறைக்கேற்றவாறும் தற்போதைய சமூக பண்பாட்டு நிலைக்கேற்றவாறு அமையும் வகையிலும் அதனை உருவாக்கி வருகிறார்.
இங்கிலாந்து, நெதர்லாந்து, ஜெர்மனி மற்றும் சில நாடுகளில் வசிக்கும் கலைஞர் என்ற நிலையில் இருந்து வருகிறார். ப்ரீத்தி ஆத்ரேயா மற்றும் நடிகர் பிரவிண் கண்ணனூர் ஆகியோருடன் இணைந்து, சென்னையைத் தலைமையகமாகக் கொண்டு, பேஸ்மெண்ட் 21 என்ற அமைப்பினை உருவாக்கியுள்ளார்.
படைப்புகள்
வர்ணம் நிகழ்வில் தனித்த ஒரு வெளிப்பாட்டு முறையை அவர் வெளிப்படுத்தியுள்ளார். வர்ணத்தில், சாஹித்யம் பகுதியில் புகழ்பெற்ற ஒரு பாடலைப் பயன்படுத்தியுள்ளார். நிகழ்வின்போது அதன் ஒரு பகுதியை மொழிபெயர்த்து இணைத்துள்ளார்.
வெளி இணைப்புகள்
பகுப்பு:1970 பிறப்புகள் பகுப்பு:பரதநாட்டியக் கலைஞர்கள் பகுப்பு:தமிழ்நாட்டு நடனக்கலைஞர்கள் பகுப்பு:இந்தியப் பாரம்பரிய பெண் நடனக் கலைஞர்கள்
ரே வின்ஸ்டோன்
ரேமண்ட் ஆண்ட்ரூ வின்ஸ்டோன் (Raymond Andrew Winstone) (பிறப்பு: 19 பெப்ரவரி 1957) என்பவர் இங்கிலாந்து நாட்டு நடிகர் ஆவார். இவர் மார்ட்டின் ஸ்கோர்செசி மற்றும் ஸ்டீவன் ஸ்பில்பேர்க் உட்பட பல முக்கிய இயக்குனர்களுடன் பணிபுரிந்து தனது சிறந்த நடிப்புத் திறம் மூலம் மிகவும் பிரபலமானவர்.
இவர் 1976 ஆம் ஆண்டு முதல் லண்டன் பேவுல்ஃப் (2007), பவுல்வர்டு (2010), ஹியூகோ (2011), நோவா (2014), பாயிண்ட் பிரேக் (2015), பிளாக் விடோவ் (2021) போன்ற பல திரைப்படங்களில் வெவ்வேறு கதாபாத்திரைகளில் நடித்துள்ளார்.
வெளி இணைப்புகள்
பகுப்பு:1957 பிறப்புகள் பகுப்பு:வாழும் நபர்கள் பகுப்பு:பிரித்தானிய திரைப்பட நடிகர்கள் பகுப்பு:பிரித்தானிய தொலைக்காட்சி நடிகர்கள்‎ பகுப்பு:பிரித்தானிய குரல் நடிகர்கள்‎ பகுப்பு:நிகழ்பட விளையாட்டு நடிகர்கள் பகுப்பு:மீநாயகன் திரைப்பட நடிகர்கள்
தெற்கு வசீரிஸ்தான் மாவட்டம்
தெற்கு வசீரித்தான் (South Waziristan, جنوبی وزیرستان) பாக்கித்தானின் நடுவணரசு நிர்வகிக்கும் பழங்குடிப் பகுதிகளில் (FATA) ஒன்றாகும். பிற பழங்குடி பகுதிகள் வடக்கு வசீரிஸ்தான் முகமை, குர்ரம் முகமை, கைபர் முகமை, ஒரக்ழை முகமை, முகமது முகமை, பஜௌர் முகமை ஆகும். தெற்கு வசிரிஸ்தான் முகமை எட்டு வருவாய் வட்டங்களைக் கொண்டுள்ளது.
மாவட்டப் பிரிப்பு
13 ஏப்ரல் 2022 அன்று இம்மாவட்டத்தின் வடக்குப் பகுதியில் உள்ள 4 தாலுகாக்களைக் கொண்டு மேல் தெற்கு வசீரிஸ்தான் மாவட்டம் என்றும்; தெற்குப் பகுதியில் உள்ள 4 தாலுகாக்களைக் கொண்டு கீழ் தெற்கு வசீரிஸ்தான் மாவட்டம் என இரண்டாகப் பிரிக்கப்பட்டது. .
எல்லைகள்
தெற்கு வசிரிஸ்தானின் கிழக்கில் கைபர் பக்துன்வா மாகாணம், தெற்கில் பலுசிஸ்தான் மாகாணம், மேற்கில் ஆப்கானித்தான், வடக்கில் வடக்கு வசீரிஸ்தான் உள்ளது.
அமைவிடம்
இமயமலையில் அமைந்த தெற்கு வசிரிஸ்தான் முகமை, பாக்கித்தானின் வடமேற்கில் மலைகள்சூழ் மண்டலத்தில் கிட்டத்தட்ட 6620  சகிமீ பரப்பளவில் அமைந்துள்ளது. பெசாவருக்கு மேற்கு, தென்மேற்கில், வடக்கில் டோச்சி ஆற்றுக்கும் தெற்கில் கோமல் ஆற்றுக்கும் இடைப்பட்ட பகுதியில்  உள்ள பகுதியே வசிரிஸ்தான் ஆகும்;  இது பாக்கித்தானின் நடுவணரசு நிர்வகிக்கும் பழங்குடிப் பகுதிகளில் (FATA) அடங்கும். இதன் வடக்கிலும், கிழக்கிலும் கைபர்-பக்துன்வா மாகாணம் உள்ளது.
கைபர் பக்துன்வா மாகணத்தில்
2018-இல் நடுவண் நிர்வாகப் பழங்குடிப் பகுதிகளை, கைபர் பக்துன்வா மாகாணத்தில் இணைத்த போது, கைபர் பக்துன்வா மாகாணத்தில் தெற்கு வசீரிஸ்தான் ஒரு மாவட்டமாக விளங்கி வருகிறது.
வரலாறு
1893 முதல் இப்பகுதி பிரித்தானியப் பேரரசு, ஆப்கானித்தானுக்கு உட்படாது தன்னாட்சியுடைய பழங்குடிகள் ஆட்புலமாக இருந்து வந்துள்ளது. இப்பகுதி பழங்குடிகள் அடிக்கடி பிரித்தானியப் பகுதிகளில் படையெடுத்து சிக்கலை உண்டு செய்தனர். இதனால் 1860க்கும் 1945க்கும் இடையே பலமுறை பிரித்தானியர் எதிர் தாக்குதல்களை நடத்தி வந்தனர். கடினமான வாழியல் சூழலையும் பயங்கரமான உள்ளூர் போராளிகளையும் கருத்தில் கொண்டு பிரித்தானிய இந்தியப் பேரரசின் துருப்புக்கள் இப்பகுதியை "நரகத்தின் கதவை தட்டுபவர்" (Hell's Door Knocker) என அழைத்தனர். 1947 முதல் இப்பகுதி பாக்கித்தானின் அங்கமாயிற்று.
வெளி இணைப்புகள்
பகுப்பு:கைபர் பக்துன்வா மாகாணம் பகுப்பு:பாக்கித்தானின் மாவட்டங்கள் பகுப்பு:நடுவண் நிர்வாகத்தில் பழங்குடிப் பகுதிகள் பகுப்பு:வடமேற்கு எல்லைப்புற மாகாணம் பகுப்பு:கைபர் பக்துன்வா மாகாணத்தின் மாவட்டங்கள்
செயன்முறைகள் நிர்வாகம்
செயல்முறைகள் நிர்வாகம் என்பது பண்டங்கள் தயாரிப்பு மற்றும் சேவைகளோடு தொடர்புடைய தொழில் பகுதியாகும் என்பதோடு மூலாதாரத்தின் மிகக்குறைவான தேவையைப் பயன்படுத்தும் வகையில் திறன்மிக்கதாகவும், வாடிக்கையாளரின் தேவையை எதிர்கொள்ளும் வகையில் பயன்மிக்கதாகவும் தொழில் செயல்முறைகள் இருப்பதை உறுதிசெய்யும் பொறுப்போடு தொடர்புடையதாகவும் இருக்கிறது. உள்ளீடுகளை (மூலப்பொருட்கள், உழைப்பு மற்றும் ஆற்றல் வடிவங்களில்) முடிவுப் பொருட்களாக (பண்டங்கள் மற்றும் சேவைகள் வடிவத்தில்) மாற்றுகின்ற நிகழ்முறையை நிர்வகிப்பதோடு இது தொடர்புடையதாக இருக்கிறது.
அமெரிக்க கல்வித்துறையின் கூற்றுப்படி செயல்முறைகள் நிர்வாகம் என்பது நிறுவனம் அல்லது அமைப்பின், குறிப்பாக வளர்ச்சி, உற்பத்தி மற்றும் தயாரிப்போடு தொடர்புடையது, பௌதீக மற்றும்/அல்லது தொழில்நுட்ப செயல்பாடுகளை [நிர்வகிப்பது மற்றும் இயக்குவதோடு தொடர்புடைய துறையாகும்]. [செயல்முறைகள் நிர்வாகத் திட்டங்கள் பின்வருவனவற்றை உள்ளிட்டிருக்கின்றன] இவை பொது மேலாண்மையின் கொள்கைகளிலான அறிவுறுத்தல்கள், உற்பத்தி மற்றும் தயாரிப்பு அமைப்புக்கள், தொழில் நிர்வாகம், உபகரண பராமரிப்பு நிர்வாகம், தயாரிப்புக் கட்டுப்பாடு, தொழில்துறை தொழிலாளர் உறவுகள் மற்றும் திறன்பெற்ற வர்த்தகங்கள் மேற்பார்வை, வியூக முக்கியத்துவ உற்பத்திக் கொள்கை, அமைப்புக்கள் பகுப்பாய்வு, உற்பத்தித்திறன் பகுப்பாய்வு மற்றும் அடக்கவிலைக் கட்டுப்பாடு மற்றும் மூலப்பொருட்கள் திட்டமிடல் ஆகியனவாகும்.
தோற்றங்கள்
செயல்முறைகள் நிர்வாகத்தின் தோற்றுவாய்கள் 18, 19, மற்றும் 20வது நூற்றாண்டுகளின் கலாச்சார மாற்றங்களினூடாகக் காணப்படுகின்றன. அவை தொழில் புரட்சி, உள்மாற்றீட்டு உற்பத்தியின் வளர்ச்சி, வால்டம்-லோவல் அமைப்பு, அமெரிக்க உற்பத்தி அமைப்பு, அறிவியல்பூர்வ நிர்வாகம், அசெம்பிளி வரிசை பயிற்சியின் வளர்ச்சி மற்றும் பேரளவு உற்பத்தி, மற்றும் டொயட்டா உற்பத்தி அமைப்பு. ஒன்றிணைக்கப்பட்ட இந்த கருத்தாக்கங்கள் உற்பத்தி நிகழ்முறைகளின் தரநிலையாக்கம் மற்றும் தொடர்ச்சியான மேம்பாட்டிற்கென்று அனுமதிக்கப்பட்டிருக்கின்றன. இந்த முந்தைய உற்பத்தி அமைப்புக்களின் முக்கியமான அம்சங்கள் திறமை பெற்ற தொழிலாளிகளிடமிருந்து வேலைப்பகிர்வு ஊடான புறப்பாடாக இருந்திருக்கிறது என்பதுடன் திறமைபெற்ற, அனுபவம் வாய்ந்த ஊழியர்களுக்குள்ளாக இருந்த அறிவு, உபகரணம், ஆவணமாக்கம் மற்றும் அமைப்புக்களுக்கு மாற்றித் தரப்பட்டதாகவும் இருக்கிறது.
செயல்முறைகள் நிர்வாகத்திற்கான அடித்தளங்களை வழங்கிய சிந்தனைத் தலைவர்களின் வாழ்க்கைப் படைப்புக்களாக பார்க்கப்படுபவை நிறைய இருக்கின்றன (இவர்களில் ஒரு சிலர் மட்டுமே பொதுமக்களிடத்தில் பெயர் அங்கீகாரத்தைப் பெற்றிருக்கின்றனர்). பின்வருபவை மிக மேம்போக்கான பட்டியல் (தோராயமான தோற்றப்பாட்டு வரிசை) ஆடம் ஸ்மித், ஜீன்-பாப்டிஸ்ட் வெகாட் டி கிரிபேவெல், லூயி டி டுஸார்ட், ஹனாரே பிளான்க், எலி விட்னி, ஜான் எச். ஹால், சிமியன் நார்த், ஃபிரடெரிக் வின்ஸ்லோ டெய்லர், ஹென்றி காண்ட், ஹென்றி ஃபோர்ட், சகிச்சி டயோடா, ஆல்ஃபிரட் ஸ்லோன், ஃபிராங்க் மற்றும் லில்லியன் கில்பிரத், டெக்ஸ் தார்ண்டன் மற்றும் அவருடைய விஸ் கிட்ஸ் குழு, மற்றும் டபிள்யு. எட்வர்ட் டெமிங் மற்றும் டொயட்டோ உற்பத்தி அமைப்பு உருவாக்குநர்கள் (தய்ச்சி ஓனோ, ஷிகியோ சிங்கோ, எய்ஜி டயோடா, கிய்ச்சிரோ டயோடா மற்றும் பிறர்).
சில தாக்கங்கள் உபகரணத்தின் மீதான முதன்மை முக்கியத்துவத்தை அமைக்கின்ற நேரத்திலும் அமைப்புகளுக்கான கீழ்படியாதிருப்பதைத் தடுப்பதாகவும் மக்களால் பார்க்கப்பட்டு வந்திருக்கும் சமயத்தில் (எ.கா., டைலர் மற்றும் ஃபோர்ட்) சமூகப் பொருளாதார அமைப்புக்களாக உற்பத்தி செயல்திறன்களாகப் பார்க்கப்படுவதற்கான தேவை, மனிதர்களையும் இயந்திரங்களையும் உரிய முறையில் பரிசீலனை செய்வது ஆகியவை பாராட்டப்படுவதும் தெரிவிக்கப்படுவதும் அதிகரித்து காணப்படுகிறது.
ஒரு ஒழுங்குமுறையாக செயல்முறைகள் ஆராய்ச்சியானது தொடக்கத்தில் ராணுவப் பின்னணியிலும் பின்னர் பொது செயல்முறைகளிலும் செயல்முறைகள் கேள்விகளை இணக்கப்படுத்துவதற்கான பகுப்பாய்வு கருவிகளாகக் கணிதவியலாளர்கள் பயன்படுத்தியபோது இரண்டாம் உலகப்போர் காலத்தில் கவனத்தை ஈர்த்தது.
வரலாற்றுப்பூர்வமாக, தொழில்துறை பொறியியலிலிருந்து தோன்றிய அறிவு வளம் முதல் எம்பிஏ திட்டங்களுக்கான அடிப்படையைப் பெற்றது என்பதுடன் பரவலான தொழில் துறைகள், தொழிற்சாலை, ஆலோசனை மற்றும் இலாப நோக்கற்ற நிறுவனங்கள் முழுவதிலும் பயன்படுத்தப்படும் செயல்முறைகள் நிர்வாகத்திற்கான மையமானது.
பதிப்புக்கள்
பின்வருவன செயல்முறைகள் நிர்வாகத்தோடு தொடர்புடைய கல்வித்துறை பத்திரிக்கைகளாகும்:
மேலும் பார்க்க
புரடக்ஷன் அண்ட் இன்வெண்டரி மேனேஜ்மெண்ட் ஜர்னல்
திருமலைநாதர்
திருமலைநாதர், 16ஆம் நூற்றாண்டில் வடமொழியிலுள்ள மகாசிவபுராணம் என்னும் நூலைத் தமிழில் சிவ மகா புராணம் என்னும் நூலாக்கிப் புராணத் திருமலைநாதர் எனப் பாராட்டப்பட்டவர். வடமொழியிலிருந்த புராணத்தை இவர் முழுமையாக மொழிபெயர்க்கவில்லை. அதில் காணப்பட்ட சரப புராணம், ததீசி புராணம், வினாவிடைப் புராணம், சிதம்பர புராணம் என்னும் நான்கு பகுதிகள் மட்டுமே இவரால் தமிழாக்கம் செய்யப்பட்டுள்ளன.
அடிக்குறிப்பு
பகுப்பு:நூலாசிரியர்கள் பகுப்பு:16-ஆம் நூற்றாண்டு நபர்கள்
நாராயணி மண்டலம்
நாராயணி மண்டலம் (Narayani Zone) (नारायणी अञ्चल) தெற்காசியாவின் நேபாள நாட்டின் பதினான்கு மண்டலங்களில் ஒன்றாகும். இம்மண்டலம் மத்திய வளர்ச்சி பிராந்தியத்தில் உள்ளது. இம்மண்டலத்தின் மேற்கே பாயும் நாராயணி ஆற்றின் பெயரால், இம்மண்டலத்திற்கு நாராயணி மண்டலம் எனப் பெயராயிற்று. இம்மண்டலத்தில் ஐந்து மாவட்டங்கள் உள்ளது. சித்வான் தேசியப் பூங்கா இம்மண்டலத்தில் உள்ளது.
புவியியல்
நாராயணி மண்டலத்தின் தராய் சமவெளிகளின் வெளிப் பகுதிகளில் பாரா மாவட்டம், பர்சா மாவட்டம், ரவுதஹட் மாவட்டங்களும், தராய் சமவெளியின் உட்பகுதியில் சித்வன் மாவட்டம் மற்றும்  மக்வான்பூர் மாவட்டங்களும் அமைந்துள்ளது.
நாராயணி மண்டலத்தின் தெற்கே தராய் சமவெளிகளும், வடக்கே மலைப்பாங்கான குன்றுப் பகுதிகளும் உள்ளது. இம்மண்டலத்தில் இமயமலைப் பகுதிகள் இல்லை. நாராயணி ஆறு மற்றும் ரப்தி ஆறு இம்மண்டலத்தின் முக்கிய ஆறுகள். விஷாரரி மற்றும் கருடா  ஏரிகள் உள்ளது. இதன் தெற்கே இந்தியா எல்லையாக அமைந்துள்ளது.
தட்ப வெப்பம்
நாராயணி மண்டலம் கடல் மட்டத்திலிருந்து நூற்றி அறுபது மீட்டர் முதல் ஆயிரம் மீட்டர் உயரம் வரை பரவியுள்ளது. எனவே இம்மண்டலத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம், மிதவெப்ப வளையம் என  மூன்று  நிலைகளில் காணப்படுகிறது.
நகரங்கள் மற்றும் ஊர்கள்
பீர்கஞ்ச், பர்வானிபூர், ஜித்பூர், ஆலௌ, ஹெடௌதா, பரத்பூர், நாராயணன்காத், கலையா மற்றும் கௌர் இம்மண்டலத்தின் முக்கிய நகரங்களும், ஊர்களும் ஆகும்.
பிற தகவல்கள்
ஆசியாவில் வளமை மிக்க, 932 சதுர கிலோ மீட்டர் பரப்பளவு கொண்ட  சித்வான் மாவட்டத்தின்  சித்வான் தேசியப் பூங்கா  உலகப் பாரம்பரியக் களங்களில் ஒன்றாக யுனெஸ்கோ நிறுவனத்தால் தேர்த்தெடுக்கப்பட்டுள்ளது. சித்வான் தேசியப் பூங்காவில் வங்காளப் புலிகள் மற்றும் இந்தியக் காண்டாமிருகங்களைக் கொண்டுள்ளது. சித்வான் தேசியப் பூங்காவின் தென்கிழக்கில் 499 சதுர கிலோ மீட்டர் பரப்பளவில் பர்சா காட்டுயிர் காப்பகம்   செயல்படுகிறது. நெல், கோதுமை, சோளம் பயிரிடுதலே இம்மண்டலத்தின் முக்கிய வேளாண்மைத் தொழில் ஆகும்.
மக்கள் தொகையியில்
2011-ஆம் ஆண்டி மக்கள் தொகை கணக்கெடுப்பின் படி, நாராயணி மண்டலத்தின் மக்கள் தொகை 29,75,908 ஆகும். இம்மண்டலத்தில் நேபாள மொழி, போஜ்புரி மொழி, மைதிலி மொழி, இந்தி மொழி, பஜ்ஜிகா மொழி, உருது மொழி மற்றும் பிற மொழிகள் பேசப்படுகிறது.
மேற்கோள்கள்
பகுப்பு:நேபாளப் புவியியல் *
கமலாபாய் ஹோஸ்பெட்
கமலாபாய் ஹோஸ்பெட் (Kamalabai Hospet) (1896 – 1981) கமலாதை ஹோஸ்பெட் என்றும் அழைக்கப்படும் இவர் மாத்ரு சேவா சங்கத்தின் இணை நிறுவனர் ஆவார். இது இந்திய மாநிலமான மகாராட்டிராவின், நாக்பூரில் உள்ள ஒரு இலாப நோக்கற்ற சமூக அமைப்பாகும்.
பிற்கால வாழ்வு
மேலதிக கல்விக்காக புனேவிலுள்ள உள்ள இங்கனாவிற்கு மகரிசிஷி தோண்டோ கேசவ் கர்வே நிறுவிய கல்வி நிறுவனத்திற்கு அனுப்பப்பட்டார். இருப்பினும், தனது கல்வியை இங்கு முடிக்கவில்லை. தனது கல்விக்காக செலவிடும் தனது சகோதரர்களின் குடும்பங்களுக்கு நிதிச் சுமையைத் தவிர்க்கவும், தான் பொருளாதார ரீதியில் சுதந்திரம் பெற வேண்டும் என்ற எண்ணத்திலும், நாக்பூரில் உள்ள தபரின் மருத்துவமனையில் செவிலியர் படிப்பில் சேர்ந்தார். (1918-1920).
மருத்துவமனையில் பயிற்சியில் இருந்தபோது, ஒரு ஏழை இந்திய நோயாளிக்கு படுக்கையை ஒதுக்கியதற்காக பிரிட்டிசு மருத்துவரால் கண்டிக்கப்பட்டார். இந்த சம்பவம் இவருக்குள் ஆழமான தாக்கத்தை ஏற்படுத்தியது. மேலும் அனைத்து இந்திய பெண்களுக்கும் பாரபட்சமின்றி சேவை செய்யும் ஒரு மகப்பேறு இல்லத்தை தொடங்க முடிவு செய்தார். இதன் விளைவாக, தனது பயிற்சியை முடித்தவுடன் நாக்பூரில் உள்ள சிதாபுல்டியில் மாத்ரு சேவா சங்கம் என்ற பெயரில் நான்கு படுக்கைகளுடன் கூடிய ஒரு மகப்பேறு இல்லத்தை நிறுவினார். பின்னர், தனது வாழ்நாளில் மகாராட்டிரம், மத்திய பிரதேசம் மற்றும் ராஜஸ்தான் போன்ற பல மாநிலங்களில் 21 கிளைகளாக விரிவாக்கம் செய்தார். மருத்துவமனைக்கு வரும் நோயாளிகள் மற்றும் அவர்களது குடும்பங்களுக்கு தனிப்பட்ட கவனிப்பையும் கவனத்தையும் செலுத்தினார். மகப்பேறு இல்லத்தை நடத்துவதைத் தவிர, இவர் ஒரு செவிலியர் பயிற்சிப் பள்ளி மற்றும் சமூகப் பணி நிறுவனம், நந்தன்வானில் மனநலம் குன்றியவர்களுக்கான பள்ளி, பஞ்சவடியில் மூத்த குடிமக்கள் இல்லம், மாத்ரு சேவா சங்கத்தின் கீழ் இயங்கும் அனாதை இல்லம் போன்றவற்றையும் நடத்தி வந்தார்.
இந்திய சுதந்திரப் போராட்டத்தில் கமலாபாய் பெரும் சேவையாற்றினார். 1920ல் நாக்பூரில் நடந்த அகில இந்திய காங்கிரசு மாநாட்டில் தொண்டராகப் பணியாற்றினார்.
இறப்பு
கமால்பாய் 15 நவம்பர் 1981 அன்று இறந்தார்.
வெளி இணைப்புகள்
பகுப்பு:சமூக சேவகர்கள் பகுப்பு:பத்மசிறீ விருது பெற்ற சமூகப்பணியாளர்கள் பகுப்பு:1981 இறப்புகள் பகுப்பு:1896 பிறப்புகள்
நெரூர் பெரியகாண்டியம்மன் கோயில்
நெரூர் பெரியகாண்டியம்மன் கோயில் தமிழ்நாட்டில் கரூர் மாவட்டம், நெரூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தேனீ கொட்டு
தேனீ கொட்டு (Bee sting) என்பது தேனீ தனது கொடுக்கினால் மனிதர் அல்லது விலங்குகளைக் கொட்டுவது. கொட்டும் போது தேனீயின் கொடுக்கு மூலம் நச்சுப் பொருட்கள் மனித உடலுள் செலுத்தப்படுகின்றன. ஒரு தேனீ ஒரு மனிதனையோ அல்லது விலங்கையோ கொட்டும் போது அது எச்சரிக்கை ஃபெரமோன்களை வெளியிடுகிறது. இதனால் மற்ற தேனீக்களும் ஃபெரமோன்களால் கவரப்பட்டு அங்கே வந்து கொட்ட ஆரம்பிக்கின்றன.
கூட்டுக்கு வெளியே மகரந்தச் சேகரிப்பில் ஈடுபட்டுக் கொண்டிருக்கும் தேனீக்கள் பொதுவாக கொட்டுவதில்லை. கூட்டிற்கு அச்சுறுத்தல் வரும் போது மட்டுமே அவை கொட்டுகின்றன.
ஆண் தேனீக்களுக்கு கொடுக்கு இல்லாததால் அவை கொட்ட இயலாது. பெண் தேனீக்களே கொட்டும். இராணி தேனீ பொதுவாக கூட்டை விட்டு வெளியே வராது. ஆனால் அது பல முறை கொட்டும் வல்லமை பெற்றது. மற்ற தேனீக்கள் ஒருமுறை மட்டுமே கொட்ட முடியும். ஏனெனில் அவற்றின் கொடுக்கு எதிரியின் உடலில் சிக்கிக் கொள்ளும்.
மருத்துவம்
உடனடியாக கொடுக்கை அகற்ற வேண்டியது மிக மிக முக்கயமான ஒன்றாகும். இது நச்சு மேலும் உடலினுள் உட்செலுத்தப்படுவதைத் தடுக்கும். மருத்துவ உதவி உடனே நாடப்பட வேண்டும். தேனீ கொட்டுக்கு சில பாரம்பரிய வைத்தியமுறைகளும் முன்வைக்கபடுகின்றன.
பகுப்பு:முதலுதவி
ஜங்கமசமுத்திரம் ஊராட்சி
ஜங்கமசமுத்திரம் ஊராட்சி (Jangamasamudram Gram Panchayat), தமிழ்நாட்டின் சேலம் மாவட்டத்தில் உள்ள கங்கவள்ளி வட்டாரத்தில் அமைந்துள்ளது. இந்த ஊராட்சி, கங்கவல்லி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரீயூனியன் பல்கலைக்கழகம்
லா ரீயூனியன் பல்கலைக்கழகம், பிரான்சின் கட்டுப்பாட்டில் உள்ள லா ரீயூனியனில் உள்ளது. இது செயிண்ட் டெனிஸ், லா தாம்பன், செயிண்ட் பியரே ஆகிய இடங்களில் வளாகங்களைக் கொண்டுள்ளது. இது பொதுத் துறைப் பல்கலைக்கழகம் ஆகும். இங்கு பிரெஞ்சு மொழியில் கல்வி கற்பிக்கின்றனர். மொகமது ரொச்டி, தலைவராகப் பதவியேற்றுள்ளார். இங்கு பன்னிரண்டாயிரத்திற்கும் அதிகமானோர் பயில்கின்றனர்.
இணைப்புகள்
பகுப்பு:பல்கலைக்கழகங்களும் கல்லூரிகளும்